2014 భారత సాధారణ ఎన్నికలు

"భారత సార్వత్రిక ఎన్నికలు,2014" భారతదేశం లోని 16 వ లోక్‌సభ కొరకు జరిగాయి. భారత దేశ లోక సభలో మొత్తం 543 స్థానాలకు ఎన్నికలు జరిగాయి. ఈ ఎన్నికలు తొమ్మిది దశలలో ఏప్రిల్ 7 2014 నుండి మే 12 2014 వరకు జరిగాయి. ఈ ఎన్నికలు భారతదేశ చరిత్రలో అతి పెద్ద ఎన్నికల ప్రక్రియగా నిలిచింది. భారత ఎన్నికల కమిషన్ ప్రకారం 814.5 మిలియన్ల ప్రజలు ఓటుహక్కు కలిగియున్నారు. 2009 భారత సార్వత్రిక ఎన్నికల కంటే ఈ సంఖ్య 100 మిలియన్లు పెరిగింది. ఇది ప్రపంచంలో గల ఎన్నికలలో అతి పెద్ద సంఖ్య. 23.1 మిలియన్లు లేదా 2.7 శాతం ఓటర్లు 18-19 సంవత్సరాల మధ్యవారు ఓటుహక్కుకు అర్హులుగా పేర్కొన్నారు. 543 లోక సభ సీట్లకు 8,251 అభ్యర్థులు పోటీ చేశారు.. ఏడు దశలలో ఎన్నికల పోలింగ్ శాతం 66.38%గా నమోదై భారత సార్వత్రిక ఎన్నికల చరిత్రలో అత్యధిక పోలింగ్ శాతంగా చరిత్ర సృష్టించింది.

ఈ ఎన్నికల ఫలితాలు మే 16 2014 న, అనగా 15 వ లోక సభ మే 31 2014 ముగియడానికి 15 రోజుల ముందుగా ప్రకటించారు. ఈ ఎన్నికల లెక్కింపు దేశవ్యాప్తంగా 989 కౌంటిగ్ సెంటర్లలో జరిగింది. నేషనల్ డెమోక్రటిక్ అలయన్స్కు నాయకత్వం వహిస్తున్న భారతీయ జనతా పార్టీ 336 స్థానాలలో గెలుపొంది విజయాన్ని సాధించింది. అందులో భా.జ.పాకు స్వంతంగా 282 సీట్లు వచ్చాయి. ఈ సంఖ్య భారత దేశ ఎన్నికలలో రాజీవ్ గాంధీ భారత సార్వత్రిక ఎన్నికలు,1984లో సాధించిన సీట్ల సంఖ్య తర్వాత ఒకే పార్టీ సాధించిన అతి పెద్ద సంఖ్య. భా.జ.పాకు ఏ యితర పార్టీల మద్దతు లేకపోయినప్పటికి స్వంతంగా ప్రభుత్వం యేర్పాటు చేసుకోగలిగిన సంఖ్యగా సీట్లు లభించాయి. భారత జాతీయ కాంగ్రెస్ నాయకత్వం వహిస్తున్న యునైటెడ్ ప్రొగ్రెసివ్ అలయన్స్కు 59 సీట్లు మాత్రమే లభించాయి. అందులో కాంగ్రెస్ కు స్వంతంగా 44 సీట్లు మాత్రమే వచ్చాయి. భారతీయ జనతా పార్టీ నాయకుడు నరేంద్ర మోడీ 1984 తర్వాత భారత దేశంలో అత్యధిక మెజారిటీతో ప్రభుత్వాన్ని యేర్పరనున్నారు. ఈ ఎన్నికలలో యు.పి.ఎ ప్రభుత్వం స్వతంత్ర భారత దేశంలో పరిపాలించే ప్రభుత్వానికి వచ్చిన అతి హీనమైన ఓటమిగా చరిత్రలో నిలిచింది.

పోటీ చేసిన అభ్యర్థులు- కూటములు

నేషనల్ డెమోక్రటిక్ అలయన్స్
నేషనల్ డెమోక్రటిక్ అలయన్స్ (ఎన్.డి.ఎ) లో వివిధ పార్టీలు పోటీ చేసిన సీట్ల వివరాలను ఈ కుడివైపుగల పట్టికలో చూడవచ్చు:

ఎన్.డి. పక్షాలు ఈ ఎన్నికలలో 343 సీట్లు సాధించాయి. ఈ సంఖ్య భారత దేశంలో ప్రభుత్వం యేర్పాటు చేయడానికి దోహదపడింది.

గెలుపొందిన సభ్యుల జాబితా

ఫలితాలు

మూలాలు

ఇతర లింకులు

భారతదేశం
ఎన్నికలు